KIRJALLINEN KYSYMYS P-1839/00 esittäjä(t): W.G. van Velzen (PPE-DE) komissiolle. Matkaviestinnän radiotaajuuksien huutokauppa.



Virallinen lehti nro 089 E , 20/03/2001 s. 0094 - 0095



KIRJALLINEN KYSYMYS P-1839/00 esittäjä(t): W.G. van Velzen (PPE-DE) komissiolle (31. toukokuuta 2000) Aihe: Matkaviestinnän radiotaajuuksien huutokauppa Komission jäsen Erkki Liikanen ilmaisi 24. toukokuuta 2000 Euroopan parlamentissa televiestintäalan vuoden 1999 selontekoa koskevassa kuulemistilaisuudessa huolensa Yhdistyneessä Kuningaskunnassa pidetyn UMTS-taajuuksien huutokaupan suuresta tuotosta. Jaan tämän huolen vilpittömästi, mutta samalla totean, että Euroopan komissio voi toimilupadirektiivin (direktiivi 97/13/EY(1), katso alla) perusteella käynnistää rikkomisesta johtuvan menettelyn Yhdistynyttä Kuningaskuntaa vastaan. 1. Miksi Euroopan komissio ei käynnistä rikkomisesta johtuvaa menettelyä Yhdistynyttä Kuningaskuntaa vastaan, kun otetaan huomioon edellämainittu huoli ja toteamus? 2. Onko Euroopan komissio valmis tulevaisuudessa aloittamaan samasta syystä rikkomisesta johtuvan menettelyn Alankomaita, Saksaa ja Tanskaa vastaan, jotka aikovat huutokaupata UMTS-järjestelmän käyttämät radiotaajuudet? (1) EYVL L 117, 7.5.1997, s. 15. 11 artikla Yksittäisistä toimiluvista perittävät maksut 1.Jäsenvaltioiden on varmistettava, että osana valtuutusmenettelyä yrityksille määrättävillä maksuilla pyritään ainoastaan kattamaan sovellettavan yksittäisen toimiluvan myöntämisestä, käsittelystä, valvonnasta ja toimeenpanosta aiheutuvat hallinnolliset kulut. Yksittäistä toimilupaa koskevien maksujen on oltava suhteessa tehtyyn työhön ja ne on julkaistava aiheellisella ja riittävän yksityiskohtaisella tavalla niiden saattamiseksi helposti saataville. 2.Sen estämättä, mitä 1 kohdassa säädetään, jäsenvaltiot voivat, jos käytettävät voimavarat ovat niukat, sallia, että niiden kansalliset sääntelyviranomaiset perivät maksuja, joilla pyritään varmistamaan näiden voimavarojen mahdollisimman tehokas käyttö. Näiden maksujen on oltava ketään syrjimättömiä ja niissä on erityisesti otettava huomioon tarve edistää uusien palvelujen ja kilpailun kehittymistä. Erkki Liikasen komission puolesta antama vastaus (4. heinäkuuta 2000) Komissio seuraa tarkasti kolmannen sukupolven matkaviestinverkon toimilupien myöntämiseen, mukaan luettuna radiotaajuuksien huutokauppa, liittyvien menettelyjen täytäntöönpanoa jäsenvaltioissa. Seuranta perustuu yhteisön oikeuden voimassaoleviin säännöksiin, erityisesti telepalvelualan yleisten valtuutusten ja yksittäisten toimilupien yhteisistä puitteista 10. huhtikuuta 1997 annettuun Euroopan parlamentin ja neuvoston direktiiviin 97/13/EY, kilpailusta telepalvelumarkkinoilla 28. kesäkuuta 1990 annettuun komission direktiiviin 90/388/ETY(1) (sellaisena kuin se on muutettuna) ja kolmannen sukupolven matkaviestinnän ja langattoman viestinnän järjestelmän (UMTS) koordinoidusta käyttöönotosta Euroopan yhteisössä 14. joulukuuta 1998 tehtyyn Euroopan parlamentin ja neuvoston päätökseen N:o 128/1999/EY(2) sekä EY:n perustamissopimuksen kilpailusääntöihin. Erityisesti direktiivin 97/13/EY 10 artiklan 3 kohdassa edellytetään, että jäsenvaltioiden on myönnettävä yksittäiset toimiluvat puolueettomien, ketään syrjimättömien yksityiskohtaisten, a¡voimien ja oikeasuhtaisten valintaperusteiden perusteella. Lisäksi 11 artiklan 2 kohdassa säädetään, että mldr jäsenvaltiot voivat, jos käytettävät voimavarat ovat §niukat, sallia, että niiden kansalliset sääntelyviranomaiset perivät maksuja, joilla pyritään varmistamaan näiden voimavarojen mahdollisimman tehokas käyttö. Näiden maksujen on oltava ketään syrjimättömiä ja niissä on erityisesti otettava huomioon tarve edistää uusien palvelujen ja kilpailun kehittymistä. Näin ollen jäsenvaltiot voivat päättää, toissijaisuusperiaatteen mukaisesti, miten ne haluavat edetä jakaessaan rajallisia taajuuksia kolmannen sukupolven viestinverkkojen kesken, kunhan luvat myönnetään yhteisön oikeuden edellyttämien periaatteiden mukaisesti: puolueettomasti, ketään syrjimättä, oikeasuhtaisesti ja avoimesti. Komissio on sitä mieltä, että huutokauppamenettelyn käyttö radiotaajuuksien myöntämisessä kolmannen sukupolven matkaviestinverkoille ei ole sinänsä lueteltujen periaatteiden vastaista eikä rikkomisesta johtuvaa menettelyä voida siis aloittaa. Tarve edistää innovatiivisten palveluiden ja kilpailun kehittämistä riippuu erilaisten huutokauppamenettelyjen taloudellisista vaikutuksista. Niihin puolestaan vaikuttaa useampikin muuttuja (toimiluvan kesto, toimilupamaksujen maksuehdot, verkkojen käyttöönottoehdot ja verkkovierailuihin liittyvät velvoitteet), joita ei ole vielä mahdollista arvioida. Komissio valvoo jatkossakin huolella toimilupien myöntämistä jäsenvaltioissa. Se seuraa erityisen tarkkaavaisesti, että edellä mainittuja periaatteita kunnioitetaan ja tekee parhaillaan arviota käytettyjen menetelmien taloudellisista vaikutuksista. (1) EYVL L 192, 24.7.1990. (2) EYVL L 17, 22.1.1999.